Diari Oficial de la Generalitat Valenciana


Sumari del DOGV 6030, del 08-06-2009 (2009/6565)

RESOLUCIÓ de 7 de maig de 2009, del conseller de Sanitat, per la qual resol la convocatòria de subvencions destinades a finançar programes activitats de prevenció de la sida i foment d'associacions d'autoajuda i d'atenció psicosocial a pacients seropositius al VIH que es duguen a terme en l'àmbit territorial de la Comunitat Valenciana durant l'exercici 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6030

Data del DOGV
:   08-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/6565


Data del document
:   07-05-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda sanitària
    * SIDA
    * ajuda pública
    * fundació
    * suport econòmic

RESOLUCIÓ de 7 de maig de 2009, del conseller de Sanitat, per la qual resol la convocatòria de subvencions destinades a finançar programes activitats de prevenció de la sida i foment d'associacions d'autoajuda i d'atenció psicosocial a pacients seropositius al VIH que es duguen a terme en l'àmbit territorial de la Comunitat Valenciana durant l'exercici 2009. [2009/6565]  
L'Ordre de 25 de desembre de 2008, de la Conselleria de Sanitat (Diari Oficial de la Comunitat Valenciana número 5923, de 30.12.2008), va convocar i va establir les bases reguladores per a la concessió de subvencions destinades a finançar programes activitats de prevenció de la sida i foment d'associacions d'autoajuda i d'atenció psicosocial a pacients seropositius al VIH que es duguen a terme a la Comunitat Valenciana durant l'exercici 2009.  
En els pressupostos de la Generalitat Valenciana per a l'exercici 2009 hi ha una dotació de 437.700 euros en l'aplicació pressupostària 92.24.67.9253.408.25.3, codi de línia T2244000, i de 26.980 euros en l'aplicació pressupostària 10.11.59.2800.490.21.2, codi de línia T2878000.  
Les organitzacions no governamentals (ONG) que al final s'allisten han sol·licitat ajudes per al finançament de programes de prevenció de la sida i d'atenció psicològica a pacients seropositius, en els termes previstos en l'ordre de referència.  
El director general de Salut Pública efectua una proposta de concessió i denegació, pels motius que s'hi assenyalen, de les subvencions esmentades, entre les organitzacions no governamentals (ONG) que n'han sol·licitades.  
Segons la normativa general, els expedients de sol·licitud de subvenció presentats i els acords de la comissió avaluadora, s'han determinat les prioritats i necessitats mitjançant la ponderació dels criteris per a la concessió de les ajudes que establix l'orde de convocatòria esmentada, i s'ha procurat garantir l'eficàcia i l'eficiència de les actuacions en matèria de prevenció del VIH/sida.  
S'han complit els requisits de publicitat, concurrència i objectivitat exigits per a la concessió de les ajudes i subvencions amb càrrec als crèdits dels capítols de transferències corrents i de capital, segons que establixen els articles 45 i 46 el Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.  
Per tant, per això, fent ús de les facultats que em conferixen l'article 28 de la Llei 12/2007, de 20 de març, que modifica l'article 35 de la Llei 5/1983, de 30 de desembre, de Govern Valencià, l'article 16 de l'Orde de 18 de gener de 2006, de la Conselleria de Sanitat, i el Decret 120/2007, de 27 de juny, del Consell de la Generalitat, que aprova el Reglament Orgànic i Funcional de la Conselleria de Sanitat, resolc:  
Primer  
Concedir les subvencions a les organitzacions no governamentals (ONG) per a contribuir al finançament dels programes activitats de prevenció de la sida i d'atenció psicosocial a pacients seropositius al VIH que s'indiquen en l'annex I d'esta resolució, per un import total de 457.716 euros, i desestimar les sol·licituds d'ajudes que figuren en l'annex II.  
Segon  
Segons que disposa l'article 2 de l'Orde de 26 de desembre de 2008, de la Conselleria de Sanitat, el pagament de les subvencions es fa amb càrrec als pressupostos de la Generalitat Valenciana per a l'exercici 2009, en l'aplicació pressupostària 40.93.17.4757.356.87.7, codi de línia T2244000, 437.700 euros, i en la 67.45.26.8330.183.47.0, codi de línia T2878000, 26.980 euros.  
Tercer  
L'ordenació del pagament de les subvencions es farà segons els criteris continguts en l'article 47.bis del Text Refós de la Llei de la Hisenda Pública de la Generalitat Valenciana, en la redacció que en fa l'article 23 de la Llei 8/1995, de 29 de desembre, de mesures fiscals, administratives i d'organització de la Generalitat Valenciana, posteriorment modificada per les lleis 3/1996, 14/1997, 10/1998 i 9/1999, i segons que disposa la base dotze de l'Orde de 26 de desembre de 2008, és a dir:  
1. Respecte al pagament amb càrrec al capítol IV, codi de línia T2244000:  
a) En el moment de la concessió de la subvenció es lliura el 40% de la quantitat assignada. El pagament esmentat està condicionat a la presentació prèvia de la justificació de les despeses que arriben al percentatge esmentat o bé a la presentació de fiances dipositades davant els servicis territorials de la Conselleria d'Economia i Hisenda corresponents.   
b) Quan l'entitat haurà justificat el 40% ja lliurat, se'n pot fer el pagament d'un 20% més, després que s'hagen justificat les despeses.   
c) El 40% restant el fa efectiu la Generalitat Valenciana quan es justifique correctament la totalitat de la quantitat concedida.  
En els supòsits de pagaments anticipats després de la prestació d'una fiança per mitjà d'un aval, l'aval ha de ser depositat en la direcció territorial de la Conselleria d'Economia, Hisenda i Ocupació, i se n'ha de presentar en la Conselleria de Sanitat un resguard o una carta de pagament que acredite el depòsit.  
Este aval no pot ser cancel·lat fins que no es justifique, de la forma indicada abans, la despesa efectuada per l'ONG i anticipada.  
2. No obstant el que descriu l'apartat anterior, poden acollir-se a l'excepció prevista en l'article 47.bis.3.1 del Text Refós de la Llei de la Hisenda Pública de la Generalitat les associacions que, si tenen la resta de requisits establits en estes bases, destinen les ajudes o subvencions a finançar programes d'ajuda mútua o autoajuda per a malalts crònics en l'àmbit la Comunitat Valenciana i que ho sol·liciten després de la publicació de la resolució. En estos casos, la forma de pagament és la següent:  
a) S'anticipa un 40% de l'import de la subvenció immediatament després de la concessió.  
b) Després de l'aportació i comprovació de la documentació justificativa de l'aplicació efectiva i correcta de la suma lliurada en l'apartat anterior, es paga la segona bestreta, la quantia de la qual és del 20% de l'import de la subvenció.  
c) La resta es paga després que el beneficiari justifica la totalitat de la despesa objecte de la subvenció atorgada.  
Les entitats que s'acullen a la forma de pagament prevista en este apartat queden exemptes de presentar garanties per la bestreta del pagament sempre que l'import no supere els 90.151,81 euros en el cas de finançar un sol programa, 150.253,02 euros en el cas de finançar-ne dos o 210.354,23 euros en el cas de tres o mes programes d'actuació.  
2. Respecte al pagament amb càrrec al capítol VII, codi de línia T2878000:  
Es fa pel total de l'import, després de la justificació amb documents de les despeses que s'hagen fet per una quantitat igual o superior. No obstant això, pot anticipar-se el 15% del pagament després de la resolució de concessió de la subvenció, en el cas que s'haja garantit amb l'aportació d'un aval bancari per l'import de la quantitat anticipada.  
En els supòsits de pagaments anticipats després de la prestació d'una fiança per mitjà d'un aval, l'aval ha de ser depositat en la direcció territorial de la Conselleria d'Economia, Hisenda i Ocupació, i se n'ha de presentar en la Conselleria de Sanitat un resguard o una carta de pagament que acredite el depòsit.  
Este aval no podrà ser cancel·lat mentre no es justifique, de la forma indicada abans, la despesa efectuada per l'ONG i anticipada.  
Quart  
Per als beneficiaris de les subvencions han acreditat, en el moment en què va acabar el termini de presentació de les sol·licituds, que estan al corrent de les obligacions tributàries estatals i autonòmiques i de la Seguretat Social, de la manera que establix l'Ordre de 30 de maig de 1996 de la Conselleria d'Economia i Hisenda (Diari Oficial de la Generalitat Valenciana número 2775, de 21 de juny de 1996), les ajudes es fan efectives directament. En el cas de les entitats que han autoritzat la Direcció General de Salut Pública a obtindre de forma telemàtica esta informació, les subvencions adjudicades queden condicionades a la comprovació efectiva d'este fet.  
Cinqué  
D'esta resolució, a més del fet de publicar-la en el Diari Oficial de la Comunitat Valenciana, la Conselleria de Sanitat n'ha de notificar el contingut individualment a les organitzacions no governamentals, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que els dóna la Llei 4/1999, de 13 de gener.  
Sisé  
La Direcció General de Recursos Econòmics ha d'expedir els documents comptables que pertoquen.  
Seté  
Els beneficiaris de les subvencions han d'aportar la justificació corresponent a l'import total de les ajudes rebudes abans del 15 de desembre de 2008.  
Contra esta resolució, que posa fi a la via administrativa, pot interposar-se, alternativament, o bé un recurs potestatiu de reposició davant d'este òrgan, en el termini d'un mes comptat des de l'endemà de la publicació, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Això s'indica d'acord amb el que preveuen els articles 107.1, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Ara bé, les persones interessades poden interposar qualsevol altre recurs que estimen oportú.  
València, 7 de maig de 2009.- El conseller de Sanitat: Manuel Cervera Taulet.  
ANNEX I  
Llista definitiva de subvencions concedides a ONG l'objecte de les quals són despeses de funcionament de programes activitats  
de prevenció de la sida  
  
Llista definitiva de subvencions concedides a ONG per a despeses d'equipament i obres  
  
ANNEX II  
Llista d'organitzacions de les quals les sol·licituds de subvencions de funcionament de programes activitats   
de prevenció de la sida ha sigut desestimada  
  
Llista d'exclosos en el cas de sol·licituds d'ajudes destinades a programes i causes de les exclusions  
  
Llista d'exclosos en el cas de sol·licituds d'ajudes destinades a inversions en equipament i obres i causa de les exclusions  
  
\* \* \* \* \* \* \* \* \* \* \* \* \*   
ANEXO I  
Relación definitiva de subvenciones concedidas a ONGs cuyo objeto son gastos de funcionamiento   
de programas/actividades de prevención del Sida  
  
  
Relación definitiva de subvenciones concedidas a ONGs cuyo objeto son gastos de equipamiento y obras  
  
ANEXO II  
Relación de organizaciones cuya solicitud de subvenciones de funcionamiento   
de programas/actividades de prevención del sida ha sido desestimada  
  
Relación de excluidos en el caso de solicitudes de ayudas destinadas a programas y causa de las mismas  
  
Relación de excluidos en el caso de solicitudes de ayudas destinadas a inversiones en equipamiento y obras y causa de las mismas.  
